Author: Brko

Turisticka ponuda Bijelog Polja

Bijelo Polje se nalazi u sjeveroistocnom dijelu Crne Gore, na magistralnom putu koji vodi od primorja do Beograda. Ako zelite da svoj odmor provedete u nasem gradu, mi cemo se potruditi da ga zauvijek pamtite i da dozivite nezaboravne trenutke. Docekace Vas netaknuta priroda, pitome padine i sjenovite doline Bjelasice, nemirni brzaci Lima, cvrkut ptica i zov divljaci na planinskim obroncima. Najveći turistički potencijali opštine su, svakako, planina Bjelasica, Đalovića pećina i klisura, termalne vode, rijeka Lim, ali mislim da bi trebalo prioriteti da nam budu potencijali koji su što prije ostvarivi.

Добродошли у Бијело Поље, у живописну долину Лима у којој су се сусретбројни духовни и културни утицаји. Упознаћете се са бројним културно - историјским споменицима некадашњег малог насеља оријенталних карактеристика. То је град богате прошлости са археолошким налазима који датирају из неолита и бронзаног доба, град у коме су чак и Немањићи оставили трага градећи своје задужбине и подаривши нам Мирослављево јеванђеље које се одликује непревазиђеном љепотом минијатура и иницијала, град који се налазио на раскршћу путева—некадашња караванска станица, некадашње сједиште Хумске епископије... Град у коме нису изостале ни природне вриједности, попут Ђаловића клисуре, минералних извора, обронака Бјеласице тако да достојно представља прави драгуљ Црне Горе.

Tel: 555 555 5555

Nacionalna kuhinja Kultura, umjetnost i obrazovanje

Bogatstvo prirode, reljefnih oblika i klimatskih zona, na tako malom prostoru, oblikovali su i raznovrstnu kuhinju. Naravno, sve vrste nacionalnih jela dostupne su na čitavoj teritoriji Crne Gore, u restoranima s nacionalnom kuhinjom. Smatra se da su nacionalna jela u Bijelom Polju kacamak i pita raznih ukusa.

Bijelo Polje je grad bogate kulture sa već utemeljenim kulturnim manifestacijama poznatim i van Crne Gore. Ratkovićeve večeri poezije, Festival Dramskih amatera Crne Gore, Međunarodni festival tamburaških orkestara, Bjelopoljsko slikarsko proljeće, likovna kolonija Stari most, okupljaju veliki broj ljubitelja umjetnosti. Posljednjih godina u Bijelom Polju se organizuju Ljetnje večeri muzike, pa Bjelopoljci imaju priliku da vide najveće virtouze klasične muzike. Na teritoriji Bijelog Polja ima 17 osnovnih, tri srednje škole(Gimnazija, Elektro-ekonomska, Srednja stručna škola) i pet fakulteta: Pravni, Ekonomski i Poljoprivredni fakultet Univerziteta Crne Gore i Fakultet za turizam i Fakultet za jezike Univerziteta Mediteran. Pet fakulteta i tri srednje škole predstavljaju veliki intelektualni potencijal Bijelog Polja.